El nombre de ""Québec"", es un biervo de la lingua Algonquina kébec ke sinyifika ""lugar ande el rio es magro"", orijinalmente referido a la Sivdad de Kebek ande el rio San Lorenzo se aze mas magro. tempranamente la pronunsia se diz Québecq (Levasseur, 1601) i Kébec (Lescarbot, 1609). El eksplorador frensez Samuel de Champlain dio el nombre de Québec en 1608 para fondar un kazerio en los territorios dela Mueva Fransia. Este vilayet es a vezes mentado komo ""La belle province"" (""El galano vilayet"").

Yasmin Levy (nasida en Yerushalayim enel anyo 1975) es una kantadera i kompositora sefaradi de muzika tradisional nasida en Yerushalayim. El su padre, Yitzhak Levy, dedikó la su vida toda a investigar la muzika sefaradí, endemas de ser el editor del djurnal en ladino Aki Yerushalayim. Yasmin a trayido una mueva interpretasiyon de la muzika antika en djudeo-espanyol, al unir sonidos orijinales de la kultura sefaradi kon enfluensia mora, araba i espanyola medievala kon elementos má modernos del Flamenko de Andaluziya i otros estilos muzikales de la Turkiya, ansina komo instrumentos tradisionales como el Ut, el violín, el txello i el piano. En el su sigundo disko, La Djuderia, endemas iva inkluir kansiones konosidas komo Gracias a la Vida de Violeta Parra i Nasi en Alamo del filmo Vengo, adirijida por Tony Gatlif, kansion ke en la su versiyon orijinala ganó el premio César del anyo 2001 komo Amijor Muzika para un Filmo.

Oaxaca de Juárez (אואחאקה דה חוארס) es una sivdad del Estado d'Oaxaca i es la kapitala del estado. Tiene una povlasion de 300 050 avitantes.

Los numeros uzados para representar las kantidades kontinuas son los numeros reales. Para estudiar los prosesos de kambio se utiliza el konsepto de funsion matematika. Los konseptos de derivada e integral, introdusidos por Newton i Leibniz, juegan un papel klave en este estudio, ke se denomina analisis.

En las primeras anyadas de YIVO, el sinyor Tcherikover gió la seksiyon de piskisa istorika, en la kual endemas lavoraron Shimon Dubnow, Saul Ginsburg, Abraham Menes i Jacob Shatzky; Leibush Lehrer (1887–1964) dirijió una seksiyon la kuala iva inkluir los psikologos i maestros Abraham Golomb, H. S. Kasdan i A. A. Roback; Jacob Leshchinsky (1876–1966) gió la seksiyon de los ekonomistas i demografos Ben-Adir, Liebman Hersh i Moshe Shalit ; la seksiyon de lingua i literatura de Weinreich inkluía a J. L. Cahan, Alexander Harkavy, Judah A. Joffe, Selig Kalmanovitch, Shmuel Niger, Noah Prilutzky i Zalman Reisen. El avanse Nazi en Evropa Oryentala kavzó ke YIVO trokara las sus operasiones a la sivdad de Mueva York, kon un sigondo sentro establesido komo la ""Fundación IWO"" en Buenos Ayres, Arjentina. Un tresér sentro de aktivitades oy endiya es The Chicago YIVO Society. Parte de los arkivos i de los direktores de YIVO sovrebivieron a la Gerra. Por las sus propias razones, los Nazis se yevaron los arkivos de YIVO a Berlin, ande los dokumentos pasaron toda la Gerra i eventualmente yegaron a Mueva York diskues de eya, i todos los direktores de peskisa de YIVO ya bivian en Estatos Unitos d'Amerika kuando la Gerra empiesó o pudieron fuyir.